**Vurimi**

Nawu wa VAT wu kotisa mikarhi yo hlawuleka eka n'waswimawusa loyi a endlaka migingiriko ya vupurasi, vufundhisi kumbe yin'wana ya vurimi (bindzu ra vurimi).

**Mpimo wa ziro na Nsuso wa hakelo ehenhla ka Ntundzo wa tinhundzu tin'wana.**

Nkarhi wo sungula wu pfumelela n'waswimawusa loyi a nga na bindzu ra vurimi ku xava tinhundzu tin'wana, mpimo wa ziro kumbe ntundzo wa tinhundzu tin'wana laha VAT ehenhla ka ntundzo wu nga hakerisiwiki xibalo. Tinhundzu leti ti fanele hambiswiritano ti tirhisiwa kwala ku fambeni ko endla bindzu ra vurimi. Xikongomelo xa nkarhi lowu i ku pfuneta n'waswimawusa loyi a endlaka bindzu ra vurimi hi nkhuluko wa vona wa mali.

Tinhundzu tin'wana leti nga xaviwaka ehansi ka nkarhi lowu i -

* Swakudya swa swifuwo;
* Murhi wa swifuwo;
* Manyoro;
* Swidlayaswitswotswana;
* Swimilana na timbewu leti tirhisiwaka ntshovelo.

Xiphemu A xa Xedulu ya 2 eka Nawu wa VAT lowu vekaka nongoloko lowu heleleke wa tinhundzu.

**Xana hi swihi swilaveko swo xava tinhundzu eka mpimo wa ziro?**

Swilaveko leswi landzelaka swi fanele swi fikeleriwa ku kotisa n'waswimawusa eka bindzu ra vurimi ku xava tinhundzu, leti longoloxiweke eka Xiphemu xa A xa Xedulu 2 ya Nawu wa VAT, eka mpimo wa ziro.

* SARS yi fanele yi enerisiwa hi leswaku n'waswimawusa u endla bindzu ra vurimi naswona yi humesile mpfumelelo eka Xitiviso xa ntsariso xa n'waswimawusa, ku kombisa leswaku tinhundzu ti nga phakeriwa eka n'waswimawusa eka mpimo wa ziro.
* N'waswimawusa loyi a endlaka bindzu ra vurimi u fanele a va a khomile Xitiviso xa Ntsariso lexi nga nawini na le ka mpfumelelo lowu vekiweke laha henhla.
* Inivhoyisi ya xibalo yi humeseriwa mphakelo wa tinhundzu hi ku ya hi xiyenge 20(4) xa Nawu wa VAT;
* Tinhundzu leti phakeriweke ti fanele ti vuriwa eka Xiphemu xa A xa Xedulu ya 2 xa Nawu wa VAT maswona ku fanele ku va ku ri tinhundzu leti aleriweke.

SARS yi nga sula mpfumelelo loko ku ve n'waswimawusa u tlurile xiboho xo rhumela mitlheriso ya VAT kumbe ku hakela VAT, kumbe u yimisile bindzu ra vurimi, kumbe u tirhisile Xitiviso xa ntsariso (kun'we na mpfumelelo) eka xikongomelo xin'wana.

**Mikarhi ya xibalo**

Nkarhi wa vumbirhi wu pfumelela n'waswimawusa loyi a nga na bindzu ra vufuwi ku titsarisela ehansi ka nkarhi wa xibalo xibalo wa Nkhetekanyo wa D (ntsevu wa tin'hweti tin'wana na tin'wana). Leswi swi pfuneta n'waswimawusa hi nkhuluko wa mali hi ku ya hi ntumbulukondzhendzheleko wa vurimi.

N'waswimawusa a kunguhataka ku vekiwa ehansi ka nkarhi wa xibalo wa Nkhetekanyo wa D u fanele a fikelela maendlele lama landzelaka:

* Bindzu ri fanele ri va ri tirhana na migingiriko ya vufuwi, vufundhisi kumbe vurimi.
* Mali hinkwayo leyi endliwaka hi bindzu ku suka eka migingiko ya vurimi yi fanele ku ka yi nga hundzi R1,5 million hi nkarhi wo landzelelana wa 12 wa tin'hweti.

Laha nkoka wa tinhundzu leti hakerisiwaka xibalo wu hundzaka R1,5 million eka nkarhi wun'wana na wun'wana wo landzelelana wa **12** wa tin'hweti, Khomixinara u ta avela nkarhi wa xibalo wa Nkhetekanyo wa A kumbe wa B eka n'waswimawusa (nkarhi wa xibalo wa tin'hweti timbirhi).

Laha nkoka wa tinhundzu leti hakerisiwaka xibalo wu hundzaka kumbe wu langutekaka ingari wu nga hundza R30 million eka nkarhi wan'wana na wun'wana wo landzelelana wa 12 wa tin'hweti, n'waswimawusa u ta boheka ku wela eka nkarhi wa xibalo wa Nkhetekanyo wa C.

**Mayelana na vuxokoxoko eka mivuyiselo ya Dizele eka vurimi, tlilika laha.**

**Xitsundzuxo xa Nkoka:** Ntsengo hinkwawo lowu amukeriweke ku suka eka mphakelo wa tinhundzu wa mpimo wa ziro (na vukorhokeri) swi fanele swi tivisiwa eka ndhawu ya 2 ya ntlheriso wa VAT.